Η πολυκατοικία

***Η πολυκατοικία*** είναι ελληνική κωμική τηλεοπτική σειρά που προβλήθηκε από το Mega Channel τις σεζόν 2008-2011. Το σενάριο της σειράς αποτελεί διασκευή της ισπανικής κωμωδίας Aquí No Hay Quien Viva (των Α. Καβαγιέρο, Ι. Αριθτιμουνιόο, Λ. Καβαγιέρο) και προβλήθηκε από το 2003 μέχρι το 2006 από το τηλεοπτικό δίκτυο Antena 3. Τη σκηνοθεσία της σειράς ανέλαβε ο Βασίλης Θωμόπουλος μαζί με τη Κατερίνα Καραγιάννη και τον Σπύρο Μιχαλόπουλο. Η σειρά κέρδισε μεγάλη δημοτικότητα από την αρχή, και λόγω της επιτυχίας της διήρκεσε για τρεις κύκλους επεισοδίων και έκτοτε επαναπροβάλλεται σε επανάληψη συχνά από τον σταθμό.

Τον Μάρτιο του 2019 έγινε γνωστό πως ο τηλεοπτικός σταθμός ΣΚΑΪ απέκτησε τα δικαιώματα της ισπανικής σειράς La Que Se Avecina για τη δημιουργία ενός remake της "Πολυκατοικίας". Τελικά, στις 29 Ιουνίου 2019 ανακοινώθηκε πως η νέα σειρά θα φέρει τον τίτλο *[[Θα Γίνει Της Πολυκατοικίας]]*. Η σειρά προβλήθηκε τη σεζόν 2019-20 από τον ΣΚΑΪ και αποτελείται από 36 επεισόδια.

## Ιστορικό
*Η Πολυκατοικία* προβλήθηκε για 3 τηλεοπτικές σεζόν και αποτελείται από 132 επεισόδια. Ενώ αρχικά η σειρά επρόκειτο να ολοκληρωθεί σε 90 επεισόδια, όπως ήταν και ο αριθμός των επεισοδίων της πρωτότυπης ισπανικής σειράς, τελικά τα υψηλά νούμερα τηλεθέασης οδήγησαν τους ιθύνοντες να παρατείνουν τη σειρά. Έτσι, τα πρώτα 90 επεισόδια της σειράς (μέχρι δηλαδή το 34ο του δεύτερου κύκλου) βασίζονται στη πρωτότυπη ισπανική σειρά, ενώ τα υπόλοιπα 42 επεισόδια αποτελούν πρωτότυπο ελληνικό σενάριο.

Ο πρώτος κύκλος της σειράς έκανε πρεμιέρα τη Δευτέρα 6 Οκτωβρίου του 2008 και ολοκληρώθηκε τη Παρασκευή 19 Ιουνίου του 2009 με 56 επεισόδια. Ο δεύτερος κύκλος έκανε πρεμιέρα τη Παρασκευή 16 Οκτωβρίου του 2009 και ολοκληρώθηκε τη Τετάρτη 9 Ιουνίου του 2010 με 52 επεισόδια. Ο τρίτος κύκλος έκανε πρεμιέρα τη Παρασκευή 15 Οκτωβρίου του 2010 και ολοκληρώθηκε οριστικά τη Παρασκευή 27 Μαΐου του 2011 με 24 επεισόδια. Καθ' όλη τη διάρκεια της, το καστ ήταν πολυάριθμο. Πολλοί από τους χαρακτήρες της σειράς είχαν μικρότερη παραμονή στη σειρά σε σχέση με άλλους. Οι μακροβιότεροι χαρακτήρες της σειράς, αυτοί δηλαδή που είχαν μόνιμη παρουσία από το πρώτο μέχρι το τελευταίο επεισόδιο, ήταν αυτοί που υποδύθηκαν ο Παύλος Χαϊκάλης, ο Χάρης Ασημακόπουλος, η Βασιλική Ανδρίτσου, η Βάσω Λασκαράκη, ο Γιάννης Τσιμιτσέλης, η Αντιγόνη Γλυκοφρύδη, η Μάρθα Βούρτση, η Δέσποινα Μπουγιατιώτη, ο Αλέξανδρος Γιάννου και ο Γιώργος Λιάτης.

## Πλοκή
Η σειρά αναφέρεται στους ενοίκους μιας πολυκατοικίας στην Αθήνα, συγκεκριμένα στην οδό Αλαμάνας 19. Σε κάθε επεισόδιο οι ένοικοι αντιμετωπίζουν διάφορα προβλήματα, είτε μεταξύ τους είτε με εξωγενείς χαρακτήρες. Παράλληλα, η ζωή κάθε ένοικου περνάει από διάφορα στάδια, όπως έρωτες, χωρισμοί, αποχωρήσεις, ενώ σταδιακά έρχονται και νέοι ένοικοι. Στο τέλος της σειράς, η πολυκατοικία καταστρέφεται όμως οι ένοικοι της ξαναφτιάχνουν τις ζωές τους. Μια νέα πολυκατοικία ετοιμάζεται μετά από κάποιους μήνες, έτοιμη να αντικαταστήσει τη παλιά.

## Επισκόπηση σειράς

## Διανομή
*Βασιλική Ανδρίτσου ως Ελένη Σωτηροπούλου (1ος-3ος κυκλος)

*Χάρης Ασημακόπουλος ως Μάρκος Ανδρούτσος (1ος-3ος κυκλος)

*Παύλος Χαϊκάλης ως Θανάσης Μπαλαφουτης (1ος-3ος κυκλος)

*Βάσω Λασκαράκη ως Λουκια Ασημακη (1ος-3ος κυκλος)

*Γιάννης Τσιμιτσέλης ως Τάκης Περιστέρης (1ος-3ος κυκλος)

*Νικολέττα Βλαβιανού ως Μαργαρίτα Μπαλαφούτη (1ος-3ος κυκλος)

*Δημήτρης Κουρούμπαλης ως Μανώλης Γαλατσάνος (1ος-2ος κυκλος)

*Μάρθα Βούρτση ως Παναγιώτα Πετροχείλου (1ος-3ος κυκλος)

*Αντιγόνη Γλυκοφρύδη ως Βασιλική Σταθάτου (1ος-3ος κυκλος)

*Βίλμα Τσακίρη ως Μαίρη Σταθάτου (1ος-2ος κύκλος)

*Νίκος Πουρσανίδης ως Χρήστος Λεβέντης (1ος-3ος κυκλος)

*Έλενα Ασημακοπούλου ως Αλίκη Κοντογιώργη (1ος κυκλος)

*Γιάννης Βούρος ως Ανδρεας Ματσουκας (1ος-2ος κυκλος)

* Ανδρέας Κοντόπουλος ως Σταύρος (1ος-2ος κυκλος)

*Δέσποινα Μπουγιατιώτη ως Ναταλί Μπαλαφούτη (1ος-3ος κυκλος)

*Ευδοκία Ρουμελιώτη ως Μπεττυ Πολυχρονιου (1ος-2ος κυκλος)

*Χριστόδουλος Στυλιανού ως Αποστόλης Πετροχείλος (1ος κυκλος)

*Αλέξανδρος Γιάννου ως Τζιμης Φύτρος (1ος-3ος κύκλος)

*Γιωργος Λιάτης ως Πετρος Μπαλαφούτης (1ος-3ος κυκλος)

*Ιωάννης Παπαζήσης ως Κωνσταντίνος Σαλταμούρης (2ος-3ος κυκλος)

*Παύλος Ορκόπουλος ως Τζοβάνι Σκρέκης (2ος-3ος κύκλος)

*Νικολέττα Καρρά ως Τζουλι Σκρέκη (2ος-3ος κυκλος)

*Ευγενία Τσαούση ως Ρομίνα Σκρέκη (2ος-3ος κυκλος)

*Ευτυχία Σιδέρη ως Άννα (2ος κύκλος)

*Θεοφανία Παπαθωμά ως Ηλέκτρα Ακριβού (3ος κύκλος)

*Ελένη Κρίτα ως Λιτσα Μπαλαφούτη (1ος-2ος κυκλος)

*Κωνσταντίνος Φάμης ως Γιώργος Ματσούκας (1ος-2ος κυκλος)

*Γιολάντα Μπαλαούρα ως Ελπίδα Ματσούκα (1ος-2ος κύκλος)

*Δημήτρης Τσακαλας ως Νίκος Ματσούκας (1ος-2ος κύκλος)

*Κώστας Φλωκατούλας ως Αργύρης Γαλατσάνος (1ος-2ος κυκλος)

## Επεισόδια

### Α' Κύκλος (2008-09)

* Προβαλλόταν κάθε Δευτέρα και Παρασκευή στις 21:00.
* Στις 2/3/2009 δεν προβλήθηκε επεισόδιο λόγω μετάδοσης του ψυχαγωγικού προγράμματος *World Magic Awards*, και στις 8/6/2009 λόγω μετάδοσης των δύο τελευταίων επεισοδίων του πρώτου κύκλου της σειράς *L.A.P.D*.

### Β' Κύκλος (2009-10)

* Προβαλλόταν κάθε Τετάρτη στις 22:15 και Παρασκευή στις 22:00. Από τις 24/2/2010, τις Τετάρτες προβαλλόταν στις 21:00.

### Γ' Κύκλος (2010-11)

* Προβαλλόταν κάθε Παρασκευή στις 21:50.

## Παραπομπές


## Εξωτερικοί σύνδεσμοι
*

__ΜΕΠΠ__

Πολυκατοικία
Κατηγορία:Ελληνικές κωμικές τηλεοπτικές σειρές